ছবিটি দেখলেই বোঝা যায়, বেশ পুরনো। ছবিতে দাঁড়িয়ে থাকতে দেখা যাচ্ছে আটের দশকের পাক হকি দলের খেলোয়াড়দের। এরই পাশাপাশি ছবিতে রয়েছে এক কিশোর। পরবর্তী সময়ে যে কিশোর বলিউডের মহাতারকা। তাঁর ভাই ছবিটি শেয়ার করেছিলেন ইনস্টাগ্রামে। সেই থেকেই এই ছবি মন জিতে নিয়েছে ভক্তদের। 

এই বিষয়ে অন্যান্য খবর

৫৩-এ পা দিলেন ‘ভাই’, তাঁর জন্মদিনে জেনে নিন ১০ অজানা তথ্য


বলুন তো, ছবির ওই রোগাটে চেহারার কিশোরটি কে? ঘাড়ের কাছাকাছি পৌঁছে যাওয়া চুল, পাতলা গোঁফের রেখার ওই কিশোরের মুখটি একটু ভাল করে দেখলেই অবশ্য আঁচ করা যায়, কে তিনি। তিনি আর কেউ নন, বলিউডের ‘ভাইজান’ সলমন খান। বছর আড়াই আগে ছবিটি শেয়ার করেছিলেন সলমনের ভাই আরবাজ খান। লিখেছিলেন— ‘পাকিস্তানের হকি দল ও দলের অধিনায়কের সঙ্গে আটের দশকের মাঝামাঝি সময়ে। আমার পিছনে থাকা চুলবুল পান্ডেকে মিস করবেন না। নস্ট্যালজিয়া।’
ভক্তদের চিনতে দেরি হয়নি। পাকিস্তানের জাতীয় হকি দলের সঙ্গে সলমন-আরবাজের এই ছবি আজও ভাইরাল। ৫৩-য় পা দিলেন সলমন। প্রিয় তারকার জন্মদিনে তাই ভক্তদের আবারও উঁকিঝুঁকি এই পুরনো ছবিতে।